Sojojin Ƙasa na Najeriya

Sojojin Ƙasa na Najeriya (NA) rundunar sojojin yakin ƙasa ne na Najeriya. Tarihinta na iya farawa ne daga sojojin mulkin mallaka na Burtaniya a Yammacin Afirka, ita ce mafi girman bangare na sojojin kasar. Shugaban Najeriya shine Babban Kwamandan Sojojin kasa na Najeriya, kuma shugabanta na a aikace shine Babban Jami'in Sojoji, wanda shine mafi girman matsayin jami'in soja na Sojojin Nigeria. Majalisar Sojojin Najeriya (NAC) ce ke jagorantar ta. Sojojin Najeriya tana aiki kuma ta rarrabu dangane da yankuna zuwa  kashi goma, tsarin dabarun kasa na asali. Sojojin sun shiga tsakanin tarzoma da dama duk faɗin ƙasar, musamman a lokacin Yaƙin basasar Najeriya, kuma sun gudanar da manyan ayyuka a ƙasashen waje. Jami'an Sojojin Najeriya sun yi aiki a matsayin shugabannin tsaro a wasu ƙasashen, tare da Brigadier Janar Maxwell Khobe yana aiki a matsayin shugaban ma'aikatan kasar Saliyo a 1998-1999,  sannan kuma jami'an Najeriya sunyi aiki a matsayin Kwamandan-mai-kula na Sojojin Laberiya tun daga akalla 2007.

 Tarihi 

 Kafawa 
Tarihin sojojin kasa na Najeriya sun na iya somawa daga rundunar 'yan sanda ta Lieutenant John Hawley Glover, wacce ta kunshi bayi Hausa da aka 'yantar 1863. An kafa rundunar 'yan sandan tare da babban burin kare Kamfanin Royal Niger da kadarorinta daga hare-haren soja na makwabta Daular Ashanti. Wannan rundunar 'yan sanda ce ta ci gaba da girma ta fuskar yawa da kuma kwarewa don biyan bukatun Daular Burtaniya a yankunan Yammacin Afirka, kuma daga baya ta zamo cibiyar duka Gold Coast da Rundunar 'yan sandan Hausa, dukansu biyu daga baya sun zama Rajimant na Ghana da kuma Regiment na Kudancin Najeriya bi da bi a 1879. Wadannan gwamnatoci an sanya su cikin Royal West African Frontier Force (RWAFF) a cikin shekarar 1900 daga Ofishin mulkin mallaka na Burtaniya, biyo bayan abubuwan da suka faru na soja na Burtaniya a cikin Benin Expedition na 1897, da kuma kokarin Burtaniya na sake tsara rukunin mulkin mallaka ta Afirka kamar na Sojojin Masar a farkon shekarar. A lokacin Yaƙin Duniya na Biyu, sojojin Najeriya da aka horar da su a Burtaniya sun ga aikin. Rundunar Brigade Na 81 (Yammacin Afirka) , 81st da 82nd (Yamma ta Afirka) wanda suka yi yaƙi a Yakin Gabashin Afirka (Yaƙin Duniya na II)  da kuma Gabas ta Tsakiya.

 'Yancin kai 

 Manazarta